open-index/open-wikipedia-markdown huggingface dataset:
Կոնֆլիկտ (մուլտֆիլմ)

**«Կոնֆլիկտ»** (), 1983 թվականին խորհրդային «Սոյուզմուլտֆիլմ» ստուդիայում նկարահանված հակապատերազմական թեմայով խոշոր մուլտֆիլմ։ Այն մեծ հաջողությունների է հասել, սակայն հավանություն չի ստացել Գոսկինոյի կողմից, որը ֆիլմը համարել էր չափազանց պացիֆիստական։ Ֆիլմի գաղափարը ծագել էր Գ. Բարդինի երազում.

## Սյուժե
Ֆիլմի հերոսները սովորական լուցկիններ են։ Չեղած տեղից ծագած վեճը վերածվում է իրական պատերազմի, որի ընթացքում երկու կողմերն էլ սկսվում են վառվել։ Վերջնական տեսարանը փոխաբերաբար ցույց է տալիս միջուկային պատերազմի հետևանքները, իսկ վառված լուցկիներով փակված տուփը խորհրդանշում է դագաղ։

## Նկարահանող խումբ
* Սցենարի հեղինակ և կինոռեժիսոր` Գարրի Բարդին
* Բեմադրող-նկարիչ` Նիկոլայ Տիտով
* Կինոօպերատոր` Սերգեյ Խլեբնիկով
* Կոմպոզիտոր` Սերգեյ Անաշկին
* Հնչյունային օպերատոր` Վլադիմիր Կուտուզով
* Մոնտաժ` Նադեժդա Տրեշևվա
* Խմբագիր` Տայտանա Պապարովա
* Նկարիչ-մուլտիպլիկատոր` Նատալիա Դաբիժա, Իրինա Սոբինովա-Կասսիլ, Սերգեյ Կոսիցին, Ալլա Սոլովևովա
* Նկարիչ-ձևավորող` Վիկտոր Գրիշին, Միխայիլ Կոլտունով, Նատալիա Գրինբերգ, Ա․ Գորբաչև, Վ․ Լադգին
* Նհարահանող խմբի տնօրեն՝ Գրիգորի Խմարա
Ֆիլմում օգտագործվել է կոմպոզիտոր Ալեսսանդրո Մարչելլոյի երաժշտությունը (Ադաջիոյի հատվածը Մարչելլոյի «Համերգ հոբոյի և լարային գործիքների համար»)։

## Մրցանակներ
* 1983՝ Իսպանիայի Բիլբաո քաղաքի Վավերագրական և կարճամետրաժ ֆիլմերի միջազգային կինոփառատոնի դիպլոմ։ 
* 1983՝ Ֆինլանդիայի Տամպերե քաղաքի միջազգային կինոփառատոնի դիպլոմ։

## Թողարկում
Ռուսաստանում 1990-ական թվականներին մուլտֆիլմը VHS ձևաչափով թողարկել է «Խոշոր պլան» և «Սոյուզ վիդեո» ստուդիայի կինոմիավորումը։ Բացի դրանից՝ 1990-ական թվականներին կեսերին թողարկվել է խտասկավառակով։

2003 թվականին «Խոշոր պլան» կինոմիավորումը VHS-ով թողարկել է մուլտֆիլմի վերափոխված տարբերակը «Գարիի Բարդինի մուլտիպլիկացիոն ֆիլմեր, թողարկում 3» մուլտիպիկացիոն ֆիլմերի հավաքածուում։ Բացի դրանից VHS-ը պարունակում էր Գարրի Բարդինի այլ ֆիլմեր՝ «Տյապ-Լյապ, Ներկարարներ», «Բրեկ», «Ճաշկերույթ», «Ամուսնություն», «Ճարպիկ շարժումներ», «Ճանապարհային հեքիաթ» և «Ադաջիո»։

## Գրականություն
* . Глава «Спасо-Песковский переулок» с.96-100.

## Ծանոթագրություններ

## Արտաքին հղումներ
* 
* 
* Мультфильм «Конфликт». Страница на официальном сайте Гарри Бардина
* Объёмная анимация Гарри Бардина  на сайте GoodCinema.ru 
* Интервью с Гарри Бардиным от 9 июня 2010

Կատեգորիա:1980-ականների ռուսերեն ֆիլմեր
Կատեգորիա:1983 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Պատկերներ ցուցահանդեսից (մուլտֆիլմ)

**«Պատկերներ ցուցահանդեսից»** (), 1984 թվականին «Սոյուզմուլտֆիլմ» ստուդիայի երաժշտական նկարված մուլտֆիլմ։ Ռեժիսոր Ինեսա Կովալևսկայան մշակել է նոր թեմա՝ ազգային երգերի և համաշխարհային դասական երաժշտության լավագույն նմուշների էկրանավորում։ Այսպես են ստեղծվել «Ռուսական մեղեդիներ» (1972), «Մանկական ալբոմ» (1976), «Պատկերներ ցուցահանդեսից» (1984, Մոդեստ Մուսորգսկու երաժշտության հիման վրա) և այլ մուլտֆիլմեր։

## Բովանդակություն
«Պատկերներ ցուցահանդեսից» մուլտֆիլմի երաժշտության հեղինակը Մոդեստ Մուսորգսկին է, կատարողը` Սվյատոսլավ Ռիխտերը։

Մուլտֆիլմում երգերի հերթականությունը.
# Cum mortuis in lingua mortua (որպես ներածություն օգտագործվել է «Բաբա Յագա»-յում)
# Հավի ոտքերով խրճիթ
# Promenade 2 (սկիզբ)
# Promenade 4
# Չկճպված ճտերի բալետ
# Promenade 2

## Հեղինակներ
* Ռեժիսոր` Ինեսա Կովալևսկայա
* Սցենարիստ` Ինեսա Կովալևսկայա
* Բեմադրող նկարիչ` Գալինա Շակիցկայա
* Նկարիչներ` Ս.Կապրանով, Տատյանա Մակարովա, Նիկոլայ Միտրոխին, Իրինա Սվետլիցա, Ալեքսանդր Սիչկար
* Մուլտիպլիկատոր-նկարիչներ` Գալինա Զեբրովա, Էլվիրա Մասլովա, Օլեգ Սաֆրոնով, Վլադիմիր Շևչենկո
* Օպերատոր` Քաբուլ Ռասուլով
* Հնչյունային օպերատոր` Վլադիմիր Կուտուզով
* Խմբագիր` Պյոտր Ֆրոլով
* Մոնտաժոր` Ի. Գերասիմովա
* Ռեժիսորի օգնական` Տ. Խալաստովա
* Տնօրեն` Լիլիանա Մանախովա

## Թողարկում
* 2005-ին թողարկվել է «Սոյուզմուլտֆիլմ»-ի «Ինչպես կորյունը և կրիան երգ երգեցին» մուլտֆերի DVD հավաքածուում («Խոշոր պլան» ընկերություն)։

## Ծանոթագրություններ

## Արտաքին հղումներ
* 
* «Картинки с выставки» Кадры из фильма
* «Картинки с выставки» — Мультики

Կատեգորիա:1980-ականների ռուսերեն ֆիլմեր
Կատեգորիա:1984 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Ինչպես էին կանայք վաճառում իրենց ամուսիններին

**«Ինչպես են կանայք տղամարդկանց վաճառել»**, (),  անիմացիոն մուլտֆիլմ,  որն արտադրվել է  «Կիևնաուչֆիլմ» ստուդիայի գեղարվեստական մուլտիպլիկացիայի ստեղծագործական  միավորման  կողմից՝ 1972 թվականին։

## Սյուժե
Նախնական տիտրեր

«Այս մուլտֆիլմը նկարահանվել է ուկրաինական ժողովրդական կատակ–երգի մոտիվներով։ Երգն  այն մասին, թե ինչպես են կանայք որոշել վաճառել իրենց ձանձրացնող ամուսիններին։ Կանանցից մեկը ցանկանում է ազատվել շվայտ, մյուսը՝ խմող ամուսնուց, երիտասարդին հոգնեցրել է ծերուկը, աշխատասերին՝ ծույլը, իսկ բարձրահասակի ամուսինն էլ շատ ցածրահասակ է»։

Մարդիկ շուկա են գնում՝ ամենքն իր ապրանքի հետ, կանայք պարանով կապած տանում են իրենց ամուսիններին։
Կանանցից մեկը վաճառում է իր կնամոլ ու շվայտ ամուսնուն։ Մոտենում են մեծաթիվ աղջիկ գնորդներ՝ ձեռքներին փողեր։ Նայելով գնորդներին՝ կինը փոշմանում է և ամուսնուն հետ է տանում տուն։
Բարձրահասակ կինը վաճառում է իր ցածրահասակ ամուսնուն, նրան գնում է կնոջից ավելի բարձրահասակ մի աղջիկ։
Ծեր մայրը վաճառում է չամուսնացած որդուն։ Նա բաժին է հասնում ամենավճռական աղջկան, որը փորձում է, թե արդյոք տղան կարողանում է համբուրվել։
Հառաչելով և խաչակնքվելով՝ ծեր կինը որոշում է իր համար ծեր ամուսին գնել։ Երիտասարդ կինն այնքան ուրախ է, որ ոչ միայն նրանից փող չի վերցնում, այլ նույնիսկ որպես հավելավճար տալիս է իր դրամապանակը։

Աստիճանաբար առևտուրը վերջանում է և շուկան դատարկվում է։ Մնում են միայն այն կանայք, որոնք ցանկանում են վաճառել իրենց ծույլ և հարբեցող ամուսիններին, սակայն նրանք ոչ մեկին՝ նույնիսկ ձրի, պետք չեն։ Կանայք սկզբում փոխում են տղամարդկանց, սակայն մի քիչ մտածելով՝ նրանց վռնդում են, քանի որ միևնույն է, նրանք չեն կարող աշխատել։

## Ֆիլմի վրա աշխատել են
*Սցենարի հեղինակ  և բեմադրիչ՝ Իրինա Գուրվիչ
*Նկարիչ–բեմադրող՝ Հենրիխ Ումանսկի, Ժաննա Պոկուլիտայա
*Օպերատոր՝ Անատոլի Գավրիլով
*Կոմպոզիտոր՝ Բորիս Բուևսկի
*Հնչյունային օպերատոր՝ Իգոր Պոգոն
*Մուլտիպլիկատորներ՝ Մարկ Դրայցուն, Նատալիա  Մարչենկովա
*Խմբագիր՝ Սվետլանա Կուցենկո
*Ասիստենտներ՝ Օ. Մալովա, Օ. Դերյաժնայա, Է. Պերետյատկո
*Տնօրեն՝ Իվան Մազեպա

## Մրցանակներ
* 1974 — II ՄՖ անիմացիոն ֆիլմերի՝ Զագրեբում (ՍՖՐՅՈՒ) — Հատուկ մրցանակ «Ֆիլմի հետաքրքիր ներկայացման ֆոնին՝ ժողովրդական երաժշտության յուրահատուկ կիրառման համար»։
* 1974 — III ՄՖ Նյու–Յորքի անիմացիոն ֆիլմերի —  III տեղի համար Պատվավոր դիպլոմ։

## Երաժշտություն և երգեր
*Մուլտֆիլմի երաժշտական ուղեկցումը կատարվում է ուկրաինական ժողովրդական երգերով՝ ։

## Վերահրատարակումը DVD–ի վրա
*Մուլտֆիլմերի հավաքածու՝ «Հավամրգի մեղր»  2005 թվական։
*Մուլտֆիլմերի հավաքածու՝ «հեքիաթային խճանկար» (Թողարկում 12)  2008 թվական։

## Մուլտֆիլմի մասին

## Գրականություն
* Кино: Энциклопедический словарь/ Под ред. С. И. Юткевича. — М.: Советская энциклопедия, 1987. — С. 436.
**Ирина Гурвич* Творческий поиск и национальные традиции — статья в сборнике: *Асенин С.* Мудрость вымысла. Мастера мультипликации о себе и своём искусстве. М. Искусство, 1983, 207 с., тираж 25 000 экз.

## Ծանոթագրություններ

## Արտաքին հղումներ
* .
* Ирина Гурвич — Энциклопедия отечественного кино

Կատեգորիա:1972 մուլտֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Ակտինոլեմ խոշորաբաժակ

**Ակտինոլեմ խոշորաբաժակ** (), հովանոցավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Միամյա բույս է, որն ունի 10-25 սմ բարձրություն։ Հովանոցի ներքին ծաղիկները երկսեռ են, համարյա նստադիր, արտաքին ծաղիկները արական են, երկար ծաղկակոթերով։ Ծածկոցի թերթերը խոշոր և փշատամնավոր եզրերով են։ Պտուղների մերիկարպները մեջքի կողմից սանրաձև ատամնավոր են։

## Տարածվածություն
Հայաստանում հանդիպում է Երևանի ֆլորիստիկական շրջանում (Ուրծի լեռնաշղթա, Ողջաբերդի շրջակայք)։ Հանդիպում է նաև Անատոլիայում, Հյուսիսային Իրաքում, Հյուսիսարևմտյան Իրանում և Սիրիական անապատում։

## Էկոլոգիա
Աճում է ստորին լեռնային գոտում՝ ծովի մակարդակից 800-1100 մ բարձրությունների վրա, քարքարոտ կավային լանջերին, ցանքերում, կիսաանապատում և չոր տափաստաններում։ Ծաղկում է մայիս ամսին, պտղաբերում՝ հունիսին։

## Պահպանություն
Վտանգված տեսակ է։ Կովկասում հանդիպում է միայն Հայաստանում երկու պոպուլյացիաներում։ Տարածման և բնակության շրջանների մակերեսը 500 կմ²-ից պակաս է։ Տեսակին տնտեսական գործունեության (գյուղատնտեսական հանդակների ընդլայնում, տնտեսական կառույցների ստեղծում), ինչպես նաև անասունների կողմից տրորման հետևանքով սպառնում է աճելավայրերի խախտման սպառնալիքը։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։

Պոպուլյացիաներից մեկը պահպանվում է «Էրեբունի» պետական արգելոցի տարածքում։

## Ծանոթագրություններ

Կատեգորիա:Վտանգված տեսակներ
Կատեգորիա:Միամյա բույսեր
Կատեգորիա:Ծածկասերմեր
Կատեգորիա:Հովանոցավորներ
Կատեգորիա:ՀՀ Կարմիր գրքում գրանցված բույսեր
Սիբեխ սիբեխանման

**Սիբեխ սիբեխանման** (), հովանոցավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։
 
## Նկարագրություն
Երկամյա, թույլ ճյուղավորված խոտաբույս է, որն ունի 30-50 սմ բարձրություն։ Տերևները կաշենման են, արմատամերձները ամբողջական տափակացած կոթուններով են և ունեն ձվաձև երկարավուն կամ գծային-երկարավուն տեսք՝ հիմքում սրտաձև տերևաթիթեղով։ Ծածկոցը և ծածկոցիկը բացակայում են։ Պտուղները նեղ են, երկարավուն։

## Տարածվածություն
Հայաստանում աճում է Երևանի ֆլորիստիկական շրջանում ⟨Արարատ ավանի շրջակայք, Այղրլիճ⟩, նաև Անատոլիայում և Արևմտյան Իրանում։

## Էկոլոգիա
Աճում է ստորին լեռնային գոտում՝ ծովի մակարդակից 800-900 մ բարձրությունների վրա, աղակալված հողերում և խոնավ մարգագետիններում։ Ծաղկում է հունիս ամսին, պտղաբերում՝ հուլիսին։

## Պահպանություն
Կրիտիկական վիճակում գտնվող տեսակ է։ Այն ներկայումս աճում է միայն Երևանի ֆլորիստիկական շրջանում։ Սևանի ֆլորիստիկական շրջանում նույնպես աճելէ, բայց հավանաբար անհետացել է լճի ցամաքեցումից հետո։ Ընդհանուր արեալը խիստ մասնատված է։ Տեսակին կապված գյուղատնտեսական գործունեության (մելորացիա, ճահիճների աղազրկում և չորացում, բուսականության այրում) հետ տարածման ու բնակության շրջանների կրճատման վտանգ է սպառնում։ Հայաստանի Կարմիր գրքի առաջին հրատարակության մեջ ընդգրկված էր մեկ կարգավիճակով՝ որպես ոչնչացման սպառնալիքի ենթակա տեսակ։ CITES-ի և Բեռնի կոնվեցիաների հավելվածներում ընդգրկված չէ։

Արարատի ճահիճները ներկայումս առանձնացվել են որպես բնության հուշարձան, սակայն ոչ մի կոնկրետ գործողություն չի իրականացվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Հովանոցավորներ
Կատեգորիա:Ծածկասերմեր
Կատեգորիա:ՀՀ Կարմիր գրքում գրանցված բույսեր
Վինի Թուխը և հոգսերի օրը

**«Վինի Թուխը և հոգսերի օրը »** (), խորհրդային մուլտիպլիկացիոն ֆիլմ։

## Սյուժե
Ծեր մոխրագույն ավանակ՝ Իան կանգնել է լճի ափին և տխրում է։ Նրան  է մոտենում Վինի Թուխը, որին Իան խոստովանում է, որ նրա ծննդյան օրն է, բայց այդ մասին ոչ ոք չի հիշել, բացի այդ նա  կորցրել է իր պոչը։ Ավելի ուշ Վինի Թուխը հանդիպում է Դնչիկին և նրանք որոշում են շնորհավորել ավանակին։ Վինի Թուխը որոշում է ավանակին նվիրել մեղրով կճուճ, իսկ Դնչիկը՝ օդապարիկ։ Սակայն ճանապարհին Թուխը ուտում է մեղրը, և Իայի մոտ է գալիս դատարկ կճուճով, իսկ Դնչիկը ցանկանալով Իային առաջինը մատուցել նվերը շտապում է և ընկնում, արդյունքում ավանակին պայթած փուչիկ է տալիս։ Բայց ավանակը այսպիսի նվերից էլ է գոհ, բացի այդ գալիս է Բուն, թևերի մեջ բռնած բերելով ավանակի կորցրած պոչը։ Պարզվում է ճանապարհին Վինի Թուխը այցելել էր Բուին, նրա տան զանգին տեսնելով տարօրինակ իր, ճանաչելով Իայի պոչը համոզել էր Բուին նվիրել այն ավանակին։ Ի զարմանս Բուի պոչը ամրացնում են Իայի վրա և միասին նշում նրա ծննդյան օրը։

## Մրցանակներ
*1976 - ԽՍՀՄ-ի պետական մրցանակ ռեժիսոր Ֆյոդոր Խիտրուկին։

## Գրականություն
* 
* Хитрук Ф.С. О зарождении идеи фильма Киноведческие записки № 73, 2005

## Ծանոթագրություններ

## Արտաքին հղումներ
* 
* 
* Վինի Թուխ– նայել են բոլորը, բոլորը, բոլորը Наш фильм.ру
* Երգեր և կարաոկե մուլտֆիլմից
* Կադրեր մուլտֆիլմից
* Մուլտֆիլմի հերոսների հուժարձանը Մոսկվայում
* Кто ходит в гости по утрам  - песня из мультфильма «Винни-Пух» с текстом - слушать онлайн 

Կատեգորիա:1970-ականների ռուսերեն ֆիլմեր
Կատեգորիա:1972 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ռուսերեն մուլտֆիլմեր
Կատեգորիա:Ֆեոդոր Խիտրուկի մուլտֆիլմեր
Կատեգորիա:1970-ականների խորհրդային ֆիլմեր
Կատեգորիա:1972 ֆիլմեր
Կատեգորիա:Խորհրդային մուլտֆիլմեր
Պեդրու Պերեյրա

**Պեդրու Պերեյրա** (, ), պորտուգալացի պրոֆեսիոնալ ֆուտբոլիստ։ Ներկայումս Բենֆիկայից վարձավճարով հանդես է գալիս Բրիստոլ Սիթիի կազմում։ Խաղում է աջ պաշտպանի դիրքում։

## Ակումբային կարիերա
### Սամպդորիա
Ֆուտբոլիստի կարիերան Պերեյրան սկսել է Բենֆիկայում։ 2015 թվականի հուլիսի 2-ին նա միացավ Սամպդորիայի ակադեմիային։ Իր պրոֆեսիոնալ դեբյուտը նշեց սեպտեմբերի 14-ին՝ փոխարինման մտնելով Բոլոնյայի դեմ խաղում։ Հոկտեմբերի 4-ին պորտուգալացին գոլային փոխանցում տվեց Լուիս Մուրիելին Ինտեր Միլանի դեմ խաղում, իսկ հանդիպումն ավարտվեց 1-1 հաշվով։ Սամպդորիայի առաջին թիմի կազմում Պերեյրան անցկացրեց 21 հանդիպում՝ դառնալով 1 գոլային փոխանցման հեղինակ։

### Բենֆիկա
2017 թվականի հունվարի 30-ին Պերեյրան 5.5 տարվա պայմանագիր կնքեց Բենֆիկայի հետ։ Իր դեբյուտը Պորտուգալիայի առաջնությունում նշեց մայիսի 20-ին՝ թիմի մեկնարկային կազմում խաղադաշտ դուրս գալով Բոավիշտայի դեմ խաղում։ 2018 թվականի հունվարի 25-ին Պերեյրան 1․5 տարվա վարձավճարով տեղափոխվեց Ջենոա։ Իր դեբյուտը ակումբի կազմում նշեց փետրվարի 5-ին՝ Լացիոյի դեմ խաղում։ Վարձավճարի ընթացքում Պերեյրան անցկացրեց 33 հանդիպում։

2019 թվականի օգոստոսի 7-ին Պերեյրան 1 տարվա վարձավճարով միացավ Բրիստոլ Սիթիին։ Իր դեբյուտը Չեմպիոնշիպում նշեց օգոստոսի 10-ին՝ թիմի մեկնարկային կազմում խաղադաշտ դուրս գալով Բիրմինգհեմ Սիթիի դեմ խաղում։

## Միջազգային կարիերա
Պերեյրան ներկայացրել է Պորտուգալիան բոլոր տարիքային երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 10-ի դրությամբ*

## Նվաճումներ
### Ակումբային
**Բենֆիկա**

* Պորտուգալիայի առաջնություն. 2016–17

## Ծանոթագրություններ

## Արտաքին հղումներ
* Պերեյրայի պաշտոնական Տվիտերի էջը
* Պերեյրայի պաշտոնական Ինստագրամի էջը
* Պերեյրան transfermarkt-ում
* Պերեյրան soccerbase.com-ում
* Պերեյրան WhoScored.com կայքում
* Պերեյրան Ջենոայի պաշտոնական կայքում
* Պերեյրան Բրիստոլ Սիթիի պաշտոնական կայքում 
* Պերեյրան ՈՒԵՖԱ-ի պաշտոնական կայքում
* Պերեյրան Պորտուգալիայի ֆուտբոլի ֆեդերացիայի կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Բենֆիկայի ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ալանյասպորի ֆուտբոլիստներ
Կատեգորիա:Կրոտոնեի ֆուտբոլիստներ
Մի հանցագործության պատմություն (մուլտֆիլմ)

**Մի հանցագործության պատմություն** (), ռեժիսոր Ֆյոդր Խիտրուկի մուլտիպլիկացիոն ֆիլմը։ Երգիծական կատակերգություն է, որը սրամտորեն ծաղրում է ժամանակակից մեծ քաղաքներին բնորոշ «աղմկոտ գրոհ»-ի մեղավորներին և հարևանների հանդեպ եսասիրական անտարբերությունը։

## Սյուժե
Անքաղաքավարի հարևանների կողմից ամբողջ գիշերվա ընթացքում ստեղծված աղմուկը ամենաբարի Վասիլի Վասիլևիչ Մամինին դրդում է սպանության փորձ կատարելու։

## Հեղինակներ

## Պարգևներ
* 1962 - Սան Ֆրանցիսկոյի VII միջազգային կինոփառատոն, «Ոսկե դարպասներ» մրցանակ
* 1962 - Վենետիկի փառատոն, «Արցաթե առյուծ» մրցանակ
* 1963 - Օբերհաուզենի կինոև մուլտֆիլմերի IX միջազգային փառատոն, պատվավոր դիպլոմ 
* 1964 - Լենինգրադի I համամիութենական կինոփառատոն, առաջին մրցանակ

## Թողարկում տեսաերիզներով
* 2002 թվականին VHS և Video CD ձևաչափերով թողարկվել է **«Ռուսական անիմացիայի վարպետները 1»** հավաքածուն` անգլերեն լուսագրերով, այնուհետև` ** Masters of Russian Animation Volume 1** հավաքածուն DVD ձևաչափով։ Հավաքածուի մեջ ներառված են հետևյալ մուլտֆիլմերը. «Մի հանցագործության պատմության», «Մարդը շրջանակի մեջ», «Իմ կանաչ կոկորդիլոսը», «Կար-չկար, մի Կոզյավին կար», «Դինոզավրերի սար», «Լրտեսական կրքեր», «Ապակե հարմոնիկա», «Կծիկ» և «Ֆիլմ, ֆիլմ, ֆիլմ»։
* **«Լրտեսական կրքեր»** հավաքածուն DVD ձևաչափով թողարկվել է 2003 և 2006 թվականներին։ Հավաքածուի մեջ ներառված են եղել հետևյալ մուլտֆիլմերը. «Մի հանցագործության պատմություն» (1962), «Լրտեսական կրքեր» (1967), «Վասյա Կուրոլեսովի արկածները» (1981), «Մենք Շերլոկ Հոլսմի հետ» (1985), «Գողություն...» (1988):

## Հետաքրքիր փաստեր
* Մուլտֆիլմում հնչում է Էլվիս Փրեսլիի Long Tall Sally երգից մի հատված։

## Աղբյուրներ
* *Асенин С. В.* Волшебники экрана Драматургия мультфильма. Из чего складывается мультфильм?
* *Фёдор Хитрук* О фильмах: История одного преступления Киноведческие записки № 73, 2005
* Русская анимация: продолжение следует

## Ծանոթագրություններ

## Արտաքին հղումներ
* 
* 

Կատեգորիա:1960-ականների խորհրդային ֆիլմեր
Կատեգորիա:1962 մուլտֆիլմեր
Կատեգորիա:1962 ֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ֆեոդոր Խիտրուկի մուլտֆիլմեր
Դյուցազնուհին (մուլտֆիլմ)

«**Դյուցազնուհին**», ռուսական մուլտիպլիկացիոն ֆիլմ, որը թողարկվել է 2016 թվականի հունվարի 1-ին։ Մուլտֆիլմը նկարահանվել է Երևանում *Touch FX Animation Studio* անիմացիոն ստուդիայում։

## Սյուժե
Վիտյազ Բորիպոլկը հաղթում է Կոշչեյին և մոգերից մեկը կանխատեսում է, որ Բորիպոլկի երրորդ որդին մեծ հերոս կդառնա։ Բայց Բորիպոլկի երրորդ երեխան աղջիկ է լինում՝ Ռոսան, որի հետ շատերը սկսում են չար կատաներ անել՝ մոգերի գուշակության պատճառով։ Աղջիկը ամեն գնով փորձում է արդարացնել գուշակությունը և հերոս դառնալ։ Եվ երբ զորագունդը չի կարողանում հաղթել Գորինիչ վիշապին, Ռոսան տղա է ձևանում և գնում՝ թշնամուն հաղթելու։

## Դերերի հնչյունավորում

## Քննադատություն
Մուլտֆիլմը հիմնականում ստացել է բացասական արձագանքներ։ film.ru կայքում Բորիս Իվանովի դիտարկման մեջ նշված է, որ ստեղծագործությունում թերություններ կան՝ կապված բարոյականության և տրամաբանության հետ, ինչպես նաև ոչ լիարժեք բացված թեմաների։ Մուլտֆիլմի սաունդթրեքը դրական է գնահատվել։ *Ivi.ru* կայքում Անդրեյ Կուրիլյովը մուլտֆիլմին տվել է երեք աստղ՝ բացասաբար անդրադարձ կատարելով և պահանջել, որ հեռուստադիտողները ոչ մի դեպքում չդիտեն մուլտֆիլմը, չնայած նրան, որ շատ հեռուստադիտողներ այնումանեայնիվ դիտել էին։ ChopSuey օգտանունով հանդիսատեսը մուլտֆիլմը քննադատել է ֆեմինիզմի համար՝ այն նվաստացնում է բոլոր տղամարդ կերպարներին, կա իմաստի բացակայություն, սարսափելի գրաֆիկա, և ավարտը Գեղեցկուհին և Հրեշը մուլտֆիլմի կրկնությունն է։ Վերջինս, ինչպես և Բորիս Իվանովը *film.ru*-ում գովաբանում է երաժշտական կոմպոզիցիան։

## Ծանոթագրություններ

## Արտաքին հղումներ
* Богатырша на сайте Tlum.ru

Կատեգորիա:2016 մուլտֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Ռուսական մուլտֆիլմեր
Սեմյուզ

**Սեմյուզ** (վալոներեն՝ Simwès, հաճախ Smwès ձևով, , լյուքսեմբուրգերեն՝ Setzbaach, Ֆրանսիայում՝ Semoy), գետ, որը սկիզբ է առնում Արդեններ լեռներից, հոսում է Բելգիայի և Ֆրանսիայի տարածքով և միանում Մաաս գետին, որի աջ վտակն է։

Սեմյուզի ակունքը Բելգիայի Լյուքսեմբուրգ նահանգի Արլոն քաղաքում է, որը գտնվում է Լյուքսեմբուրգի մեծ դքսության սահմանին։

Հոսելով դեպի արևմուտք՝ այն անցնում է բելգիական Բոհան սուր Մեյուզ գյուղով և մտնում Ֆրանսիայի տարածք, որտեղ Մոնտերմե համայնքից մոտ 10 կմ հեռու միանում է Մաաս գետին։ Գետի ընդհանուր երկարությունը 210 կիլոմետր է։ Գետի ափի մյուս բնակայարերից են Շեմուն, Ֆլորանվիլը, Հերբյոմոն, Բույոնը և Վրես սյուր Սյոման (բոլոը Բելգիայում)։

Անվան ամենավաղ փաստաթղթերը թվագրված է 2-րդ դարից որպես SESMARA։ Դա ավելի վաղ է, քան գերմանական ներգաղթը տարածաշրջան։ Միջնադարում կիրառվել են Sesomirs (664), Sesmarus (950), Sesmoys (1104) և Semoir տարբերակները (1244)։

Գետն անվանումը ստացել է տարածքում աճող բազմատեսակ ծխախոտների պատճառով։

## Ծանոթագրություններ

## Արտաքին հղումներ
*The Semois at the Sandre database

Կատեգորիա:Բելգիայի գետեր
Կատեգորիա:Սահմանային գետեր
Կատեգորիա:Ֆրանսիայի գետեր
Umeda Sky Building

thumb|Տեսքը հիմքից
, իր բարձրությամբ 12-րդ շենքն Օսակայում. քաղաքի ամենահայտնի երկնաքերերից մեկը։ Կազմված է երկու 40-հարկանի աշտարակներից, որոնք միացված են կամրջակներով և ամենաբարձրում՝ շարժասանդուղքով։ Գտնվում է (北区|Կիտա-Կուում)։

## Նկարագիր
Տեղակայված է Կիտա-Կուում (անգլ.), Օսակա։ Շենքն ստեղծվել է 1988 թվականին՝ *«City of Air»* ծրագրի շրջանակներում և իսկզբանե մտածված էր կառուցել 4 աշտարակներից կազմված երկնաքեր, սակայն աշխատանքների կատարման ընթացքում դրանց թիվը կրկնակի կրճատվեց։

173 մետր երկարություն ունեցող երկնաքերի գլխավոր ճարտարապետ դարձավ Հարա Հիրոսին, իսկ շինարարական բոլոր աշխատաքներն իրականացվել են  Takenaka Corporation-ի (ճապ.) կողմից։ Շինությունը շահագործման է հանձնվել 1993 թվականին։ Աշտարակների պատվանդանների մոտ կառուցված է շատրվաններով այգի։

## Սեփականատերեր
Շենքն իր պատմության մեծ մասի ընթացքում պատկանել է Տոշիբա *Building Co., Ltd*-ին, Տոշիբան իր բաժնետոմսերը վաճառել է (65 %) *Nomura Holdings, Inc*-ին։

## Տես նաև
* Օսակայի ամենաբարձր շենքերի ցանկ

## Ծանոթագրություններ

## Արտաքին հղումներ
* Umeda Sky Building , Sekisui House Umeda Operation Co.
* Outline of Shin Umeda City , Sekisui House Umeda Operation Co.
* Umeda Sky Building, Takenaka Corporation
* Umeda Sky Building, Japan Guide

Կատեգորիա:Երկնաքերներ
Կատեգորիա:Ճապոնիայի շենքեր և կառույցներ
Հայկակ Արշամյան

**Հայկակ Մաքսիմի Արշամյան** (), հայ պատմաբան, պատմական գիտությունների թեկնածու, Երևանի պետական համալսարանի դասախոս, Հայաստան համահայկական հիմնադրամի գործադիր տնօրեն։ 1996-98 թվականներին ծառայել է Հայաստանի զինված ուժերում, պահեստազորի սպա է։

## Կրթություն
1988-1993 թվականներին սովորել է ԵՊՀ պատմության ֆակուլտետում։ 1996 թվականին ստացել է պատմական գիտությունների թեկնածուի գիտական աստիճան։

## Աշխատանքային գործունեություն
1999 թվականից մինչ այժմ որպես Հայոց պատմության դասախոս աշխատում է Երևանի պետական համալսարանում։ Տարբեր տարիների որպես ծրագրերի համակարգող է աշխատել Երևանի մամուլի ակումբում, Տարածաշրջանային ուսումնասիրությունների կենտրոնում և «Թրանսփարենսի Ինթերնեշնլ Հայաստան» կազմակերպությունում։

2018 թվականի հունիսի 2-ից մինչև հոկտեմբերի 2-ը եղել է ՀՀ վարչապետ Նիկոլ Փաշինյանի խորհրդականը։

2018 թվականի սեպտեմբերի 24-ին Հայկակ Արշամյանը նշանակվել է Հայաստան համահայկական հիմնադրամի գործադիր տնօրեն։

Ամուսնացած է, ունի երկու երեխա։

## Ծանոթագրություններ

Կատեգորիա:ԵՊՀ պատմության ֆակուլտետի շրջանավարտներ
Կատեգորիա:Հայ պատմաբաններ
Կատեգորիա:Պատմական գիտությունների թեկնածուներ
Շառլ Ազնավուրի ֆիլմագրություն

Ֆրանսահայ երգիչ, կինոդերասան, երգահան, բանաստեղծ և հասարակական գործիչ Շառլ Ազնավուրն իր ստեղծագործական կյանքի 70 տարիների ընթացքում նկարահանվել է շուրջ 90 գեղարվեստական կինոնկարներում, գրել երաժշտություն ֆիլմերի համար։ Նրա մասին նկարահանվել են վավերագրական ֆիլմեր... Ստորև ներկայացվում է նրա մասնակի ֆիլմագրությունը.

## Ֆիլմագրություն
**Դերասան**

**Կոմպոզիտոր**

## Ծանոթագրություններ

## Արտաքին հղումներ
*[Ազնավուրի ֆիլմագրությունը [Internet Movie Database] կայքում]
*Ազնավուրի ֆիլմագրությունը Allociné կայքում

Կատեգորիա:Դերասանների ֆիլմագրություն
Ռոն Հուլդաի

**Ռոն Հուլդաի** (, ), Թել Ավիվի քաղաքապետ (1998 թվականից)։ Նախքան Թել Ավիվի քաղաքապետի պաշտոնը զբաղեցնելը Հուլդաին ծառայել է Իսրայելի ռազմաօդային ուժերում որպես ռազմական օդաչու և օդուժի հրամանատար։ Ռազմական կարիերայից հետո ընդգրկվել է գործարար աշխարհում, այնուհետև Թել Ավիվում եղել է Հերցլիա եբրայական գիմնազիայի տնօրենը։

## Կենսագրություն
Ռոն Հուլդաին ծնվել է 1944 թվականին Հուլդա կիբուցում (ազգանունը վերցված է կիբուցի անունից), Լոձից Պաղեստին գաղթած լեհ ծնողների ընտանիքում։ Ունեցել է 2 եղբայր։ Նրա հայրը՝ Օզերը, եղել է կիբուցի հիմնադիրներից և տեղի դպրոցի տնօրենը, մայրը` Հանկան, ուսուցիչ էր և կիբուցում գլխավորում էր խաղերի և ներկայացումների կազմակերպումը։ Հուլդաին մեծացել է կիբուցում։ Ավարտել է Թել Ավիվի համալսարանի պատմության ֆակուլտետը, Մոնտգոմերիի Օբերն համալսարանը, Մոնտգոմերիի Մաքսվել օդուժի բազայի Օդային պատերազմների քոլեջը և Փենսիլվանիայի Ուորթոնի դպրոցի ընդլայնված կառավարման ծրագիրը։

### Ռազմական ծառայություն և քաղաքականություն
1963 թվականին Հուլդաին զորակոչվել է Իսրայելի պաշտպանության բանակ և միացել է Իսրայելի օդուժին, եղել մարտական օդաչու և  սպա։ Վեցօրյա պատերազմի ժամանակ մասնակցել է «Մոկեդ» օպերացիային, կործանել թշնամու երեք ինքնաթիռ, մասնակցել բազմաթիվ առաքելությունների։ Հուլդաին մի քանի ավագ հրամանատարական պաշտոններ է զբաղեցրել, այդ թվում եղել է Նևաթիմ, Հացերիմ ավիաբազաների, Ռազմական օդաչուների վերապատրաստման դպրոցի հրամանատար, Իսրայելի օդուժի քաղաքացիական շինարարության ծրագրերի պետական պատվիրակ և  համակարգող։ 1989 թվականին բրիգադի գեներալ կոչումով թողել է Իսրայելի օդուժը։

1989 թվականի պաշտոնաթողությունից հետո զբաղվել է մասնավոր գործունեությամբ։ Շուրջ երկու տարի Նիգերիայում զբաղվել է  օդորակիչների վաճառքով, այնուհետև վերադարձել է Իսրայել։ 1992-1998 թթ. եղել է Հերցլիա եբրայական գիմնազիայի տնօրենը։
thumb|Ռոն Հուլդաի ողջույնի խոսքը ԳԼԱՄ 2018 համաժողովի մասնակիցներին, Թել Ավիվ, 2018 թ.
Լինելով Իսրայելի լեյբորիստական կուսակցության անդամ՝ Հուլդաին առաջին անգամ Թել Ավիվի քաղաքապետ է ընտրվել 1998 թվականին, վերընտրվել է 2003 թվականին՝ ստանալով ընտրողների ձայների 62 %-ը, 2008 թվականին ստացել է ընտրողների ձայների 50.6%-ը, 2013 թվականին վերընտրվել է 3-րդ անգամ՝ ստանալով ընտրողների ձայների 47%-ը։

## Ծանոթագրություններ

Կատեգորիա:Ավոդա կուսակցության անդմաներ
Կատեգորիա:Թել Ավիվի համալսարանի շրջանավարտներ
Կատեգորիա:Իսրայելի հրեաներ
Կատեգորիա:Իսրայելցի ռազմական օդաչուներ
Կատեգորիա:Վեցօրյա պատերազմի մասնակիցներ
Դորա Մար

**Դորա Մար** (, իրական անունը՝ *Henriette Theodora Markovitch*, ), ֆրանսուհի նկարչուհի և լուսանկարչուհի։

## Կենսագրություն և ստեղծագործություն
Տուրենցի ֆրանսուհի և խորվաթական ծագման ճարտարապետի աղջիկ, ապրել է Արգենտինայում։ 
[thumb|left|Դորա Մարի տունը [Վոքլյուզում]]
1920 թվականին եկել է Փարիզում, սովորել գեղանկարչություն, ապա լուսանկարչություն, ծանոթացել է Բրասաի, Անրի Կարտիե Բրեսոնի, սյուրռեալիստների հետ (Անդրե Բրետոն, Ժորժ Բատայ)։ Եղել է Ման Ռեյի օգնականը։ 1935 բացել է իր սեփական լուսանկարչական ստուդիան։ Նրա «Հայրի՛կ, կսպանեմ» (1936) ֆոտոմոնտաժը  դարձել է սյուրռեալիստական արվեստի մի յուրատեսակ այցեքարտ։

1936 թվականին ֆրանսիական «Դե Մագո» սրճարանում Պոլ Էլուարը Մարին ծանոթացրել է Պիկասսոյի հետ։ 9 տարի Մարը եղել է Պիկասոյի ընկերուհին, բնորդուհին ու մուսան։ Մարը հաճախ է լուսանկարել Պիկասոյին (հատկապես «Գեռնիկայի» վրա աշխատելու ժամանակ), նրա ազդեցությամբ է անդրադարձել գեղանկարչությանը։ Պիկասոն շատ է նկարել Մարին՝ հատկապես որպես թախծող, տխրող կին։ Նրա նկարներում Մարը մշտապես ներկայացել է որպես «թախծող կին»։

1945 թվականին՝ Պիկասոյի հետ բաժանումից հետո, Մարը խորը հոգեկան ճգնաժամ է ունեցել, հոգեբուժարանում բուժվել է Ժակ Լականի մոտ։ Գեղանկարչական աշխատանքների ցուցահանդեսից հետո (1957) երկար տարիներ փակվել է իր սենյակում, բանաստեղծություններ է գրել, նկարներ է նկարել, եղել է գրեթե մոռացված։

Մարի գեղնկարչական ժառանգությունը մեծ մասամբ բարձր է գնահատվել հասարակության և քննադատության կողմից, ներկայացվել է հետմահու ցուցահանդեսին (1999):

## Ճանաչում
* Նկարչուհու մասին գրվել են վեպեր՝ Դրագան Բուկմիրովիչ «Դորա Մար» (1998) և Նիկոլ Ավրիլ «Ես Դորա Մարն եմ» 
* Նրա դերը Ջեյմս Այվորի «Ապրել կյանք Պիկասոյի հետ» (1996) ֆիլմում խաղացել է Ջուլիան Մուրը, Պիկասոյի դերը՝ Էնթոնի Հոփքինսը։ «Հանճարը» սերիալի երկրորդ եթերաշրջանում Մարի դերը կատարել է Սամանտա Քոլին։

## Ծանոթագրություններ

## Արտաքին հղումներ
* Դորա Մարը և Պիկասոն
* Պիկասոյի և Ման Ռեյի նկարած Մարի պատկերները
* Աշխատանքներ աշխարհի թանգարաններում
* (անգլ.)
* Ռոժի Անդրե (Ռոզա Կլայն). Դորա Մարի լուսանկարը, 1941

Կատեգորիա:Ֆրանսիացի լուսանկարիչներ
Կատեգորիա:Ժյուլիանի ակադեմիայի շրջանավարտներ
Կատեգորիա:Սյուրռեալիստներ
Կատեգորիա:Պաբլո Պիկասո
Կատեգորիա:20-րդ դարի նկարչուհիներ
Կատեգորիա:Ֆրանսիացի նկարչուհիներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Ֆրանսիացի քանդակագործներ
Կատեգորիա:Ֆրանսիացի մոդելներ
Կատեգորիա:Ֆրանսիացի բանաստեղծուհիներ
Կատեգորիա:Ֆրանսիացի գրողներ
Կատեգորիա:Ֆրանսիացի արվեստագետներ
Կատեգորիա:20-րդ դարի ֆրանսիացի նկարիչներ
Ձախորդ Փանոսը (հեքիաթ)

**Ձախորդ Փանոսը**, Հովհաննես Թումանյանի հեքիաթը, որը գրվել է 1914 թվականին։ Հեքիաթը պատմում է մի բարի մարդու մասին, ում սկսած ցանկացած գործ ձախ է գնում՝ անհաջողության մատնվում։

## Սյուժե
Փանոսը ունենալիս է լինում մի լուծ եզ, մի սել ու մի կացին։ Մի օր որոշում է գնալ անտառ փայտ բերելու. սելը լծում է, կացինը առնում և ճանապարհ ընկնում անտառ։ Միտք է անում և իր գործը հեշտացնելու համար որոշում, որ սելը կանգնեցնի հենց ծառի տակ, որպեսզի ծառը կտրելուց հետո այն միանգամից սելի մեջ ընկնի։ Մտքին դրածը կատարում է և սկսում ծառը կտրել։ Ծառը կամաց-կամաց թեքվում է և ընկնում սելի ու եզների վրա. սելը ջարդվում է, իսկ եզները՝ սատկում։ Իսկ Փանոսը չի հասկանում, թե ինչ պետք է անի։ Կացինը վերցնում է ճամփա է ընկնում դեպի տուն։

Տան ճանապարհին լճի է հանդիպում և որոշում լողանալ նրա մեջ...

Հեքիաթի հիման վրա նկարահանվել է 2 մուտֆիլմ և 1 ֆիլմ։

## Ծանոթագրություններ

Կատեգորիա:Հեքիաթներ
Ջեյմս Ուայթ

**Ջեյմս Ուիլյամ IV Ուայթ** (, ), ամերիկացի պրոֆեսիոնալ բասկետբոլիստ, որը հանդես է գալիս «Բենդետո XIV Ցենտո» բասկետբոլային ակումբի կազմում։

## Կենսագրություն
2010 թվականի Ռուսաստանի գավաթի եզրափակչից առաջ անցկացված սլեմ դանկերի մրցույթի ժամանակ ճանաչվել է հաղթող։

2012 թվականի հուլիսի 11-ին Ուայթը պայմանագիր է կնքել «Նյու Յորք Նիքս» ակումբի հետ։

Նոր BIG3 լիգայում, որը մեկնարկել էր 2017 թվականի ամռանը, հանդես է գալիս «Trilogy» ակումբի կազմում։

## Կարիերայի ցուցանիշներ
### NBA

#### Ամենամյա մրցաշրջան

|-
| align="left" | 2006
| align="left" | Սան Անտոնիո
| 6 || 2 || **22.8** || .439 || .286 || **.800** || **3.3** || **.8** || **.5** || .2 || **8.3**
|-
| align="left" | 2008
| align="left" | Հյուստոն
| 4 || 0 || 2.8 || **.600** || **.500** || .000 || .0 || .3 || .3 || **.3** || 1.8
|-
| align="left" | 2012
| align="left" | Նյու Յորք
| **57** || **16** || 7.6 || .431 || .341 || .579 || .8 || .5 || .2 || .1 || 2.2
|- class="sortbottom"
| style="text-align:center;" colspan="2"| Կարիերա
| 67 || 18 || 8.7 || .438 || .340 || .676 || 1.0 || .5 || .3 || .1 || 2.7

#### Փլեյ Օֆ

|-
| align="left" | 2009
| align="left" | Հյուստոն
| **5** || 0 || **2.4** || .333 || **.500** || .000 || .2 || .0 || .0 || .0 || **1.4**
|-
| align="left" | 2013
| align="left" | Նյու Յորք
| 4 || 0 || 2.3 || **.500** || .000 || .000 || **.5** || .0 || .0 || .0 || 1.0
|- class="sortbottom"
| style="text-align:center;" colspan="2"| Կարիերա
| 9 || 0 || 2.3 || .385 || .250 || .000 || .3 || .0 || .0 || .0 || 1.2

## Ծանոթագրություններ

## Արտաքին հղումներ
* Էջը NBA.com կայքում
* Էջը «Սպարտակ» բասկետբոլային ակումբի կայքում

Կատեգորիա:Ամերիկացի բասկետբոլիստներ
Կատեգորիա:ԲԱԱ-ի բասկետբոլիստներ
Կատեգորիա:Հյուստոն Ռոքեթսի բասկետբոլիստներ
Կատեգորիա:Նյու Յորք Նիքսի բասկետբոլիստներ
Կատեգորիա:Սան Անտոնիո Սփըրսի բասկետբոլիստներ
Կատեգորիա:Վաշինգտոն քաղաքում ծնվածներ
Զինայի զբոսանքը

**«Զինայի զբոսանքը»**, 2004 թվականին նկարված ռուսական մուլտֆիլմ, որն ստեղծել է ռեժիսոր Նատալյա Մելգինան՝ Զինաիդա Գիպիուսի «Աղջկա երգը» բանաստեղծության հիման վրա։

Մտնում է «Շառ» դպրոց-ստուդիայի 2004 թվականի «Կախարդական լապտեր» ալմանախի մեջ։ Պրեմիերան տեղի է ունեցել ԱՖԲՌՖ (*Открытый Российский фестиваль анимационного кино*) Սուզդալ—2005-ում։

## Սյուժե

Պատուհանից այն կողմ պայծառ արև էր ու ճերմակ-ճերմակ ձյուն։ Երեխաները սահում էին սահնակներով և պատրաստում էին ձնեմարդ։ Աղջիկը ցանկանում էր զբոսնել, իսկ իր դայակը երկար պատրաստվում էր և շատ տաք հագցնում աղջկան։ Պատուհանի դիմաց գիմնազիստ Վանյան գիրք էր կարդում ու չէր ցանկանում որևէ տեղ գնալ, նրան հագցնում են և ուղարկում զբոսնելու։ Եվ նա անորոշությունից կանգնում է բարձր ձյունապատ լեռան գագաթին, պահելով սահնակները մեջքի հետևում։ Դայակը նստում է նստարանին և աղջկան կանգնեցնում կողքին։ Բաց չթողնելով պահը աղջիկը արագ վազում է դեպի գիմնազիստը, հրում է սահնակներն ու թռչում նրանց վրա։ Տղան ընկնում է սահնակի վրա և նրանք երկուսով գլորվում են սարն ի վար։
Աղջիկը երանության գրկում էր, նրան թվում էր, թե սահնակը թռչում է։ Իսկ դայակը փորձում է դուրս պրծնել ձյան միջից։

## Ստեղծողներ
* Ռեժիսոր՝ Նատալյա Մալգինա 
* Սցենարի հեղինակներ՝ Նատալյա Մալգինա, Նատալյա Բերեզովայա 
* Նկարիչ բեմադրող՝ Իգոր Օլեյնիկով
* Ռեժիսորի օգնական՝ Լարիսա Լոբաչյով
* Երգի հեղինակ և կատարող՝ Ալեքսանդր Պինեգին
* Վերահնչյունավորում՝ Միխայիլ Սամոյլով 
* Անիմատորներ. Նատալյա Դրոժժա, Դմիտրի Կուպրիյանով, Յանա Դրոնինա, Տատյանա Պոդգորսկայա, Եկատերինա Զախարչենկո
* Համակարգչային խումբ. Վլադ Ախտիրսկի, Անդրեյ Սիցին, Վլադիմիր Սոլոդովնիկով, Պավել Պիուն, Ելենա Նենեստևա, Պոլինա Գրիշինա
* Ձայնային ռեժիսոր՝ Անդրեյ Զինին
* Գեղարվեստական ղեկավար՝ Իվան Մաքսիմո
* Տնօրեն՝ Վալենտինա Կուլեշովա
* Պրոդյուսեր՝ Սերգեյ Միրզաև։

## Պարգևներ
* «Մանկության ծիածան» («Радуга детства») հայրենական անիմացիայի առաջին մանկական փառատոն. մանկական մասնագիտական հանձնաժողովը, ռեժիսոր Նատալյա Մալգինայի «Զինայի զբոսանքը» մուլտֆիլմը ճանաչել է հեղինակային ամենավառ մուլտֆիլմը։ Հանդիսատեսի համակրանք մրցանակը տրվել է դարձյալ «Զինայի զբոսանքը» մուլտֆիլմին։

## Ծանոթագրություններ

Կատեգորիա:Ռուսական մուլտֆիլմեր
Կատեգորիա:2004 մուլտֆիլմեր
Կատեգորիա:Մուլտֆիլմեր երեխաների մասին
Դրամահատարանների ցանկ

250px|մինի|աջից|Եվրոպական միջնադարյան դրամահատարան
Մետաղադրամների արտադրության համար կառուցված **դրամահատարանները** ստեղծվել են մետաղադրամները որպես արժույթ օգտագործումից ի վեր, որոնցից առաջինները ի հայտ են եկել Ք.ա. մոտ 600 տարի առաջ լիդիացի ժողովուրդների կողմից, որոնք բնակվում էին ժամանակակից Թուրքիայում գտնվող Անատոլիայի արևմտյան մասում։ Մետաղադրամների ժողովրդականությունը տարածվեց Միջերկրական ծովի երկայնքով այնպես, որ Աթենքի, Ագինայի, Կորնթոսի և Պարսկաստանի հարակից շրջաններում  Ք.ա. 6-րդ դարում բոլորն ստեղծեցին իրենց մետաղադրամները։
Մետաղադրամների արտադրության համար օգտագործվող մեթոդները փոխվել են, քանի որ տեխնոլոգիան զարգացել է, համեմատած և ձուլման, և դրոշմման միջոցով պատրաստված վաղ շրջանի մետաղադրամների։  Մոտավորապես 16-րդ դարի կեսերին մշակվել են մեքենայացված հատումով պատրաստված մետաղադրամներ, որոնք թույլ են տալիս ավելի բարձր որակի մետաղադրամներ պատրաստել։
Ազգային արժույթները, ընդհանուր առմամբ, հատվում են երկրի կենտրոնական բանկի կողմից կամ նրա անունից՝ անկախ դրամահատարանների կողմից։ Օրինակ, Նոր Զելանդիայի դոլարի մետաղադրամները հատվում են համատեղ՝ Մեծ Բրիտանիայի արքայական դրամահատարանի և Կանադայի արքայական դրամահատարանի կողմից  Նոր Զելանդիայի Պահուստային բանկի համար։ Նույնիսկ ազգային դրամահատարանները երբեմն սեփականաշնորհվում են՝ դառնալով պետական ձեռնարկություններ՝ թույլ տալով նրանց հետապնդել առևտրային շահեր այնպես, ինչպես հուշադրամների, մեդալների և տարբեր տեսակի ձուլածոների արտադրությունը։
[250px|մինի|աջից|[Պերթի դրամահատարան, Ավստրալիա]]
Այսօր Միացյալ Նահանգների դրամահատարանը աշխարհի խոշորագույն դրամահատարաննն է, որը գործում է վեց մասնաճյուղերում և տարեկան արտադրում է ավելի քան 28 միլիարդ մետաղադրամ։ Նրա ամենամեծ մասնաճյուղը Ֆիլադելֆիայի դրամահատարանն է, որն ունի 650,000 քառակուսի ֆուտ տարածք և կարող է օրական արտադրել 32 մլն մետաղադրամ։

250px|մինի|աջից|Կանադայի Թագավորական դրամահատարան
[250px|մինի|աջից|[Կոլումբիայի դրամահատարան]]
[250px|մինի|աջից|[Փարիզի դրամահատարան]]
[250px|մինի|աջից|[Բեռլինի դրամահատարան, Գերմանիա]]
[250px|մինի|աջից|[Հնդկաստանի կառավարության դրամահատարան, Կալկաթա|Կալկաթայի դրամահատարան, Հնդկաստան]]
[250px|մինի|աջից|[Ճապոնիայի դրամահատարան]]
[250px|մինի|աջից|[Նիդերլանդների արքայական դրամահատարան]]
[250px|մինի|աջից|[Լեհաստանի դրամահատարան]]
[250px|մինի|աջից|[Սանկտ Պետերբուրգի դրամահատարան]]
[250px|մինի|աջից|[Կրեմնիցայի դրամահատարան]]
[250px|մինի|աջից|[Իսպանիայի Թագավորական դրամահատարան|Իսպանիայի Ազգային դրամահատարան]]
[250px|մինի|աջից|[Մեծ Բրիտանիայի արքայական դրամահատարան|Արքայական դրամահատարան, Միացյալ Թագավորություն]]
[250px|մինի|աջից|[Ֆիլադելֆիայի դրամահատարան, Միացյալ Նահանգներ]]
Աշխարհի ամենահին անընդմեջ գործող դրամահատարանը Ֆրանսիայում գտնվող Փարիզի դրամահատարանն է, որը հիմնադրվել է 864 թվականին և աշխարհի 8-րդ հնագույն ընկերությունն է։ Երկրորդը Մեծ Բրիտանիայի արքայական դրամահատարանն է, որը հիմնվադրվել է 886 թվականին և 10-րդն է հնագույն ընկերություններից։

## Պատմական և չգործող դրամահատարաններ

## Ծանոթագրություններ

## Արտաքին հղումներ
* Mints of the World
* World Mints

Կատեգորիա:Դրամագիտություն
Կատեգորիա:Դրամական միավորներ
Քեմոն Կոմարովի

**Քեմոն Կոմարովի** (),  հովանոցավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Բազմամյա խոտաբույս է, որի բարձրությունը հասնում է 15-40 սմ-ի։ Տերևների ծայրային մասերը ձվաձև-նշտարաձև են։ Հովանոցն ունի 5-10 ճառագայթ, որոնք շատ անհավասար են։ Ծածկոցը բացակայում է կամ վաղ է թափվում։ Ծածկոցիկը բաղկացած է 2-4 թերթիկից։ Պտուղները ձվաձև են։ Պտղի ակոսիկներում գտնվող եթերայուղային խողովակները միայնակ են։

## Տարածվածություն
Հայաստանում հանդիպում է միայն Զանգեզուրի ֆլորիստիկական շրջանում, Խուստուփ լեռնագագաթում։ Աճում է նաև Արևելյան Անդրկովկասում։

## Էկոլոգիա
Աճում է ենթալպյան և ալպյան գոտիներում՝ ծովի մակարդակից 2100-3000 մ բարձրությունների վրա՝ մարգագետիններում, լեռնային քարաթափվածքների և քարքարոտ լանջերի վրա։ Ծաղկում է հուլիս ամսին, պտղաբերում՝ օգոստոսին։

## Պահպանություն
Կրիտիկական վիճակում գտնվող տեսակ է։ Անդրկովկասի էնդեմիկ է։ Հայտնի է մեկ պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Կարմիր գրքի առաջին հրատարակությամ մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES-Ի և Բեռնի կոնվենցիաների հավելվածներում։

Պահպանություն չի իրականացվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Հովանոցավորներ
Կատեգորիա:ՀՀ Կարմիր գրքում գրանցված բույսեր
Խոզանափուշ ղարադաղի

**Խոզանափուշ ղարադաղի** (), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
40-50 սմ բարձրությամբ կիսաթփիկ բույս է։ Տերևները խիտ դասավորված են ցողունի վրա, հերթադիր են, կոշտ և փետրաձև բաժանված։ Ջղերի ծայրերին կան սուր փշեր։ Զամբյուղները գնդաձև են, կենտրոնականը կազմված է զգալիորեն մեծ եզրիններից։ Ծածկոցի թերթերն ունեն երկար ոստայնանման թավոտություն, նեղ են, երկարությամբ ծալված, աղեղնաձև հետ թեքված հավելուկներով։ Ծաղիկները վարդագույն են։ Սերմիկները սեպաձև են, պապուսը՝ թափվող։

## Տարածվածություն
Հայաստանում հանդիպում է միայն Մեղրու ֆլորիստիկական շրջանում (Լիճք, Կուրիս)։ Աճում է նաև Հյուսիսարևելյան Անատոլիայում և Հյուսիսարևնտյան Իրանում։

## Էկոլոգիա
Աճում է միջին լեռնային գոտում՝ ծովի մակարդակից 1100-1400 մ բարձրությունների վրա, ժայռոտ և քարքարոտ վայրերում։ Ծաղկում է հունիս–հուլիս ամիսներին, պտղաբերում՝ հուլիս–օգոստոսին։

## Պահպանություն
Կրիտիկական վիճակում գտնվող տեսակ է։ Հայտնի է մեկ պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Աճում է ինտենսիվ յուրացվող տարածքներում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում։

Պոպուլյացիայի մի մասը պահպանվում է «Արևիկ» ազգային պարկի սահմաններում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Բարդածաղկավորներ
Կատեգորիա:ՀՀ Կարմիր գրքում գրանցված բույսեր
Կատեգորիա:Բազմամյա բույսեր
Վոլկենշտեյնի եկամտաբեր տուն

**Լ. Ֆ. Վոլկենշտեյնի եկամտաբեր տուն** (), շենք Ռուսաստանի Դոնի Ռոստով քաղաքում, որը գտնվում է Ստանիսլավսկու փողոցի և Գազետնի նրբանցքի անկյունում։ Տարածաշրջանային նշանակության ճարտարապետական հուշարձան է։

## Պատմություն և նկարագրություն
ձախից|մինի|Լ. Ֆ. Վոլկենշտեյն (XX դարի սկիզբ)
Գազետնի նրբանցքի կողմից տան վրա կարելի է տեսնել առյուծներով հերալդիկ վահան, որը վկայում է շենքի նախկին տիրոջ մասին։ Լև Ֆիլիպովիչ (Իսահակ-Լեյբ Ֆիշելևիչ) Վոլկենշտեյնը (1858-1935) ռոստովցի հանրահայտ փաստաբան էր, թատրոնի սիրահար և վոդևիլների հեղինակ, ինչպես և եղբայրը՝ «Ռուսաստանի մերձատար և երկաթուղային ուղիների ընկերության» տնօրեն, երդվյալ հավատարմատար Միխայիլ Ֆիլիպովիչ (Մոիսեյ Ֆիշելևիչ կամ Ֆալկովիչ) Վոլկենշտեյնը (1859-1934), Ա. Պ. Չեխովի գիմնազիական ընկերն էր, ինչպես նաև՝ հրապարակախոսներ Ֆ. Ա. Վոլկենշտեյնի և Օ. Ա. Վոլկենշտեյնի, բանաստեղծ Վ. Մ. Վոլկենշտեյնի, նկարիչ Մ. Վ. Դոբուժինսկու և հաշվապահ Օ. Ի. Վոլկենշտեյնի քեռին։

Տագանրոգցի երկու գիմնազիստներին միավորում էր նաև ընդհանուր հետաքրքրությունը՝ թատրոնը։ Նրանցից մեկը դարձավ թատերագիր, իսկ մյուսը՝ 1890-ական թվականներին Ռոստովում հայտնի երդվյալ հավատարմատարը, գործարար Ֆայնի հետ դարձավ քաղաքի ամենախոշոր՝ Ասմոլովի թատրոնի համասեփականատերը։

Գրառում Չեխովի օրագրում 1894 թվականի օգոստոսի վերջին.

մինի|Վոլկենշտեյնի եկամտաբեր տուն. առյուծներով հերալդիկ վահան
Սեփական տունը, որը նշում է Չեխովը, հենց Ստարոպոչտովայա փողոցի (այժմ՝ Ստանիսլավսկու փողոց) և ներկայիս Գազետնի (այն ժամանակ՝ Կազանսկի) նրբանցքի անկյունում գտնվող Վոլկենշտեյնի տունն է։ Այն ժամանակ շենքը մեկհարկանի էր (Վոլկենշտեյնն այն ձեռք է բերել 1890 թվականին)։ Հիմնանորոգումից հետո այն զարդարվել է դասական դեկորով։ Իսկ արևելյան պատին հայտնվել է առյուծներով ծեփածո հերալդիկ վահանը։ Լև Ֆիլիպովիչ Վոլկենշտեյնը տանն ապրել է կնոջ՝ Սոֆյա Եֆրեմովնայի հետ (՞-1940), երկու դուստրերի՝ Ալիսայի և Օլգայի և մանկահասակ որդու (հետագայում՝ փարիզցի փաստաբան Յուրի Վոլկենշտեյնի, 1892-՞) հետ։

1930-ական թվականներին շենքին ավելացվել է երկու հարկ։ 1943 թվականի օգոստոսից այն զբաղեցրել է Ազով-Դոնյան նավագնացությունը, այնուհետև շենքը կրկին դարձել է բնակելի։

Տան բնակիչները լսել էին հարևաններից, որոնք նախապատերազմյան տարիներին ապրել էին այդ տանը, որ Անտոն Պավլովիչ Չեխովն այցելել է այն։ Ճիշտ է, տանտիրոջ ճակատագրի մասին նրանք ոչինչ չգիտեին։ Այս հարցի պատասխանը կա «Անմոռանալի գերեզմաններ։ Ռուսաստանյան արտերկիր։ 1917-1997 թվականներ» գրքում։ Առաջին հատորում նշվում է, որ Լև Ֆիլիպովիչ Վոլկենշտեյնը մահացել է Փարիզում 1935 թվականի մայիսի 20-ին։ Լինելով վտարանդի՝ նա համագործակցել է «Պատկերազարդ Ռուսաստան» ամսագրի հետ, որի էջերում տպագրել է Չեխովի մասին իր հուշերը։ Փաստաբան Լև Վոլկենշտեյնի դիմանկարը հայտնաբերվել է «Պրիազավսկի կրայ» թերթի 25-ամյակին նվիրված համարում։ Լև Ֆիլիպովիչը խմբագրության իրավաբանն էր։

## Ծանոթագրություններ

## Գրականություն
*  
*  
*  
*  
*  
* 

Կատեգորիա:Դոնի Ռոստովի տեսարժան վայրեր
Կատեգորիա:Դոնի Ռոստովի շենքեր և կառույցներ
Samsung Galaxy A9 (2018)

**Samsung Galaxy A9** *(SM-A920)*, Սամսունգ ընկերության կողմից արտադրված A դասի 9-րդ սերնդի սմարթֆոն։ Պաշտոնապես թողարկվել է 2018 թվականի նոյեմբերին։ Աշխարհում առաջին չորս տեսախցիկ ունեցող մեկ մոդուլային սմարթֆոնն է։ Սմարթֆոնը թողարկվել է Galaxy A7 (2018) սմարթֆոնի հետ համատեղ։ Այն ունի արագ լիցքավորման հնարավորություն և առաջինն է Սամսունգ ընկերության կողմից թողարկված սմարթֆոնների մեջ, որն ունի հինգ տեսախցիկ (ներառյալ դիմայինը)։ Սմարթֆոնի տարբերվող հատկանիշներից է նաև Սամսունգի սմորթֆոններին չբնորոշ դիզայնը, այն, որ ձայնի կարգավորման կոճակները տեղադրված են հեռախոսի աջ կողմում՝ սնուցման կոճակի վերևում։ Սմարթֆոնն առկա է երեք՝ սև խավիար, լիմոնադ կապույտ, մաստակ վարդագույն գույներով։

## Տեխնիկական տվյալներ
Սմարթֆոնն աշխատում է Snapdragon 660 պրոցեսորով, Adreno 512 գրաֆիկական պրոցեսորով։ Բազային տարբերակն աշխատում է Անդրոիդի 8 Oreo տարբերակով, օպերատիվ հիշողությունը կազմում է 6/8 Գբ, հիմնական հիշողությունը 128 Գբ, ունի SD քարտի հնարավորություն  մինչև 512 Գբ հիշողություն։ Էկրանը պատրաստված է Super AMOLED տեխնոլոգիայով, չափը 6․3 դյույմ է, որից ցուցադրող մասը կազմում է մոտավորապես 80.5 տոկոսը՝ 1080 x 2220 թույլտվությամբ։ Սմարթֆոնում առկա է նաև Samsung Pay վճարային համակարգը և Always One Display ֆունկցիան։ Ուժակուտակիչի հզորությունը 3800 միլիամպեր է, որը պատրաստված է Li-Ion տեխնոլոգիայով, ունի արագ լիցքավորման հնարավորություն։

### Տեսախցիկ
Առաջին սմարթֆոնն է, որն ունի չորս հիմնական տեսախցիկ։ Տեսախցիկներից յուրաքանչյուրը պատրաստված է հատուկ ֆունկցայի համար և մեկը որպես հիմնական տեսախցիկ։ Հիմնականը 24 մեգապիքսել հզորությամբ է՝ 1.7 լուսաուժով, հաջորդը 8 մեգապիքսել՝ նախատեսված ուլտրա անկյունով նկար նկարելու համար, 10 մեգապիքսել՝ նախատեսված 2x օպտիկալ խոշարացման համար և վերջինը 5 մեգապիքսել՝ նախատեսված *կենդանի ֆոկուս* ռեժիմի համար։ Դիմային տեսախցիկի հզորությունը 24 մեգապիքսել է՝ 1080p@30fps վիդեոնկարահանման հնարավորությամբ։ Ունի նաև դեմքի ճանաչման հնարավորություն։ Հիմնական տեսախցիկն ունի հնարավորություն՝ նկարելու մինչև 2160p@30fps ձևաչափով տեսանյութ։

## Ծանոթագրություններ

## Արտաքին հղումներ
*Պաշտոնական կայք
* Galaxy A9

Կատեգորիա:Սամսունգ
Կատեգորիա:Սմարթֆոններ
Ռյուրիկ Գիսլասոն

**Ռյուրիկ Գիսլասոն** (, ), իսլանդացի ֆուտբոլիստ, «Զանդհաուզան» ակումբի և Իսլանդիայի ազգային հավաքականի կիսապաշտպան։ 2018 թվականի աշխարհի առաջնության մասնակից։

## Ակումբային կարիերա
[thumb|left|250px|Ռյուրիկը [Իսլանդիայի ֆուտբոլի ազգային հավաքական|Իսլանդիայի ազգային հավաքականի կազմում]]
Ռյուրիկը ֆուտբոլով զբաղվել սկսել է հայրենիքում՝ ԽԿ ակումբում, ապա ստաժավորում է անցել բելգիական «Անդերլեխտում»։ 2005 թվականին նրան նկատել են անգլիական «Չարլտոն Ատլետիկ» ակումբի սկաուտները և հրավիրել իրենց թիմ։ Մեծ մրցակցության պատճառով Ռյուրիկը չի կարողացել կատարել իր նորամուտը և 2007 թվականին տեղափոխվել է դանիական «Վիբորգ» ակումբ։ 2009 թվականին նա խփել է 15 գոլ՝ դառնալով Դանիայի առաջին դիվիզիոնի լավագույն ռմբարկուներից մեկը։ Նույն թվականի ամռանը նա տեղափոխվել է «Օդենսե» ակումբ։ Հուլիսի 19-ին «Բրոնդբյու» ակումբի դեմ խաղի ժամանակ Ռյուրիկը կատարել է իր նորամուտը Դանիական Սուպերլիգայում։ Սեպտեմբեր 26-ին «Նորշելան» ակումբի դեմ խաղի ժամանակ Ռյուրիկը խփել է իր առաջին գոլը նոր ակումբի կազմում։

2012 թվականին Ռյուրիկը տեղափոխվել է «Կոպենհագեն» ակումբ։ Տրանսֆերի արժեքը կազմել է 800 000 եվրո։ 2013 թվականին Ռյուրիկն օգնել է ակումբին դառնալ Դանիայի չեմպիոն։ Օգոստոսի 11-ին «Նորշելան» ակումբի դեմ խաղի ժամանակ նա խփել է իր առաջին գոլը նոր ակումբի կազմում։

2015 թվականի ամռանը Ռյուրիկը պայմանագիր է կնքել գերմանական «Նյուրնբերգ» ակումբի հետ։ Հուլիսի 27-ին «Ֆրայբուրգ» ակումբի դեմ խաղում նա կատարել է իր նորամուտը Երկրորդ Բունդերսլիգայում։ 2008 թվականի սկզբին Ռյուրիկը տեղափոխվել է «Զանդհաուզեն» ակումբ։ Հունվարի 23-ին «Ինգոլշտադտ 04» ակումբի դեմ խաղի ժամանակ նա կատարել է իր նորամուտը նոր ակումբի կազմում։ Մարտի 3-ին «Էրցգեբիրգե» ակումբի դեմ խաղի ժամանակ Ռյուրիկը խփել է իր առաջին գոլը նոր ակումբի կազմում։

## Միջազգային կարիերա
2011 թվականին Ռյուրիկն Իսլանդիայի երիտասարդական հավաքականի կազմում մասնակցել է Եվրոպայի երիտասարդական առաջնությանը, որ անցկացվել է Դանիայում։

2009 թվականի հոկտեմբերի 13-ին կայացած ՀԱՀ հավաքականի դեմ ընկերական խաղում Գիսլասոնը կատարել է իր նորամուտն Իսլանդիայի հավաքականի կազմում։ 2010 թվականի օգոստոսի 11-ին՝ Լիխտենշտայնի հավաքականի դեմ խաղում Ռյուրիկը խփել է իր առաջին գոլն ազգային հավաքականի կազմում։

2018 թվականին Ռյուրիկը մասնակցել է Ռուսաստանում անցկացված աշխարհի առաջնությանը, որի ընթացքում խաղացել է Նիգերիայի և Արգենտինայի հավաքականների դեմ։

### Գոլերն Իսլանդիայի հավաքականում

## Ձեռքբերումներ
** Թինային **

 **« [[Կոպենհագեն ՖԱ|Կոպենհագեն]] »**
*  Դանիայի ֆուտբոլի առաջնություն — 2012/2013
*Դանիայի գավաթի դարփնեկիր — 2014/2015

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում
* 
* 'Rurik Gislason Fans' 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Իսլանդացի ֆուտբոլիստներ
Կատեգորիա:Իսլանդիայի հավաքականի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Նյուրնբերգի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վիբորգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Տերեփուկ ֆեոպապուսանման

**Տերեփուկ ֆեոպապուսանման** (), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Բազմամյա խոտաբույս է։ Ցողուները խիտ տերևակալված են, ստորին մասում՝ ճյուղավորված։ Տերևներն ամբողջական, նստադիր նեղ-գծային են, զամբյուղները՝ ձվաձև, խորանարդաձև, 15-20 մմ երկարության, 10-20 մմ լայնության։ Ծածկոցի թերթերի հավելուկները ձվաձևից մինչև համարյա կլորավուն են, փայլուն, բաց գույնի կամ շիկակարմիր և ունեն նուրբ թարթիչավոր եզրեր, վերևում՝ սրացած կարճ փշիկով։ Սերմիկները փոքր պապուսով են։

## Տարածվածություն
Հայտնի է Դարեղեգիսի ֆլորիստական շրջանում (Վայոց Ձորի լեռնանցք, Եղեգիս, Ջերմուկ և այլն)։ Նաև աճում է Հյուսիսարևմտյան Իրանում։

## Էկոլոգիա
Աճում է միջին և վերին լեռնային գոտիներում՝ ծովի մակարդակից 1300-2300 մ բարձրությունների վրա, չոր քարքարոտ լանջերին, ժառերի միջև, չինգիլների վրա, կաղնու և գիհու նոսրանտառներում։ Ծաղկում է հուլիս ամսին, պտղաբերում՝ օգոստոսին։

## Պահպանություն
Վտանգված տեսակ է, հայտնի է մեկ ֆլորիստական շրջանում։ Տարածման և բնակության շրջանների մակերեսը 500 քառ․ կմ-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում։

Պահպանություն չի իրականացվում։

## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Բարդածաղկավորներ
Կատեգորիա:ՀՀ Կարմիր գրքում գրանցված բույսեր
Կանգար վարդագույն

**Կանգար վարդագույն ** (), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։

## Նկարագրություն
15-60 սմ բարձրությամբ բազմամյա խոտաբույս է։ Տերևները խոշոր են, կաշենման, փշոտ, փետրաձև հատված։ Զամբյուղներն ունեն 4-8 (10) ծաղիկներ, որոնք հավաքված են մեծ երկարավուն-էլիպսաձև կամ գնդաձև գլխիկներում և շրջապատված են կոշտ փշոտ ծաղկակից տերևներով։ Ծաղիկները երկսեռ են, ծիրանագույն կամ դարչնագույն։ Պինդ թաղանթում՝ դիասպորայում, գտնվող սերմիկները հասուն պտղի ժամանակ օվալ կամ հակաձվաձև են, մոխրագույն, կամ դարչնագույն, վերին մասում՝ փշիկներով։

## Տարածվածություն
Հայաստանում հանդիպում է միայն Երևանի ֆլորիստիկական շրջանում (Ջրվեժից մինչև Գեղարդ և Լանջազատ)։ Ընդհանուր արեալը ընդգրկում է Նախիջևան, Միջին Ասիան, Կիպրոս կղզին, Անատոլիան, Սիրիան, Իրաքը, Իրանը, Աֆղանստանը և Պակիստանը։

## էկոլոգիա
Աճում է ստորին և միջին լեռնային գոտիներում՝ ծովի մակարդակից 800-1600 մ բարձրությունների վրա, չոր քարքարոտ, խճաքարոտ, հազվադեպ խոտածածկ լանջերին, առավելապես՝ տափաստաններում։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։

## Պահպանություն
Վտանգված տեսակ է։ Տարածման և բնակության շրջանների մակերեսը 500 կմ²- ից պակաս է։ Հայաստանի Կարմիր գրքի առաջին հրատարակության մեջ ընդգրկված է որպես Gundelia tournefortii հազվագյուտ տեսակ։ CITES–ի և Բեռնի կոնվենցիաների հավելվածներում ընդգրկված չէ։

Պոպուլյացիայի մի մասը պահպանվում է «Էրեբունի» պետական արգելոցի տարածքում։

## Ծանոթագրություններ

Կատեգորիա:Վտանգված տեսակներ
Կատեգորիա:Բարդածաղկավորներ
Կատեգորիա:Ծածկասերմեր
Կատեգորիա:ՀՀ Կարմիր գրքում գրանցված բույսեր